19 iyun kuni Tashqi iqtisodiy aloqalar, investitsiyalar va savdo vazirligida Xitoy Xalq Respublikasining O‘zbekiston Respublikasidagi favqulodda va muxtor elchisi Sun Litsze bilan uchrashuv bo‘lib o‘tdi. Uchrashuv mobaynida tomonlar joriy yilning 15-16 iyun kunlari Shandun provinsiyasining Jichjao shahrida bo‘lib o‘tgan O‘zbekiston-Xitoy hukumatlararo qo‘mitasining uchinchi yig‘ilishi davomida o‘tkazilgan tadbirlar yakunlari bo‘yicha savdo-iqtisodiy, investitsiyaviy, moliya-texnikaviy hamkorlikni yanada kengaytirish maqsadida erishilgan kelishuvlarning amalga oshirish masalalarini muhokama qilishdi.